Source: https://bihorstiri.ro/baschetbalistii-de-la-csm-csu-oradea-au-fost-lasati-acasa-strainii-au-plecat-in-tarile-lor/
Timestamp: 2020-03-28 13:54:10+00:00

Document:
BihorStiri.ro Baschetbaliştii de la CSM CSU Oradea au fost lăsaţi acasă. Străinii au plecat în ţările lor - BihorStiri.ro
mart. 21, 2020 Pop Florin Actualitate, Baschet, Sport 0 1051 vizualizari
Componenții echipei de baschet masculin CSM CSU Oradea au fost lăsați acasă. Jucătorii și componenții staff-ului tehnic care nu au domiciliul stabil în Oradea s-au îndreptat spre case.
Conducerea CSM Oradea, de comun acord cu jucătorii, a luat această decizie datorită restricțiilor de călătorie impuse de majoritatea țărilor din care provin sportivii respectivi. Un exemplu în acest sens este informarea făcută de autoritățile americane, care au anunțat cetățenii SUA aflați în afara granițelor acestei țări să se întoarcă acasă cu efect imediat.
În prezent, în România se mai află un singur jucător străin legitimat la CSM Oradea. Acesta este Aaron Broussard. El are programată plecarea spre Statele Unite ale Americii, împreună cu familia sa, în cursul zilei de duminică.
Toți jucătorii și membri ai staff-ului tehnic de la CSM CSU Oradea rămân la dispoziția clubului, urmând a se demara procedura de revenire în România a acestora după ce autoritățile române și cele din țările de proveniență ale sportivilor vor anunța că situația pandemiei de coronavirus este sub control și nu mai există riscuri, respectiv în măsura în care se va stabili reluarea Ligii Naționale de baschet masculin.
acasa, baschet, coronavirus, csm csu oradea, jucători, straini
Primul deces al unui pacient infectat cu noul coronavirus pe teritoriul României România a ajuns sâmbătă la 367 de cazuri de coronavirus. 52 de persoane au fost vindecate

References: CSM 
 CSM 
 CSM 
 CSM 
 CSM 
 csm